hu hu hu en hu hu hu en hu hu hu hu hu hu hu hu hu en hu hu hu en hu hu hu hu hu hu hu hu hu hu en hu hu hu hu hu hu hu hu hu hu hu hu hu hu hu de hu es es en ru hu hu hu hu hu hu en hu en hu en hu en hu hu hu hu hu en hu en hu hu hu hu hu hu es en en es es
Megjelent Bíró Szabolcs és Várai Artúr első közös történelmi képregénye! | Rics & Green
Üdvözöljük! Jelentkezzen be a fiókjába
Forgot your password? Get help
Üdvözöljük! regisztráljon egy fiókot
A jelszót email-ben küldjük el.
A jelszót email-ben küldjük el.
Megjelent Bíró Szabolcs és Várai Artúr első közös történelmi képregénye!
Bíró Szabolcs forgatókönyéből és Várai Artúr rajzaival, a Képes Krónikák Kiadó gondozásában megjelent az első „székirodalmi képregény“, az Akit háromszor koronáztak. A 16 oldalas füzet Anjou Károly trónharcait mutatja be egy várjobbágy szemszögéből, az ő különleges narrációjával: rövidsége ellenére a történet egy meglehetősen tág időintervallumot ölel fel, Károly 1300-as spalatói partraszállásától egészen 1310-es harmadik koronázásáig, illetve érintőlegesen az 1312-es rozgonyi csatáig. Középkori történelem dióhéjban, ami akár az általános- és középiskolai történelemórák segédanyagaként is megállja a helyét – Várai Artúr rendkívül magas színvonalú, művészi igényességgel elkészített rajzai miatt pedig ott a helye minden képregényrajongó gyűjteményében.
Az Akit háromszor koronáztak megrendelhető a kiadó honlapjáról, megtalálható a Líra, a Libri, a Bookline és más webáruházak kínálatában, továbbá országszerte a Líra könyvesboltokban.
Az Úr 1300. évének nyarán egy tizenkét éves nápolyi ifjú száll partra a Magyar Királyság egyik legdélibb csücskében. Anjou Caroberto ereiben az Árpád-házi királyok és a frank Capetingek vére csörgedez, a lobogója alá szerveződő párt pedig hamarosan meghatározó politikai erővé duzzad. Miután meghal III. András, úgy tűnik, Caroberto számára egyenes út vezet a Szent Koronáig – ám az ifjú trónkövetelő folyamatosan akadályokba ütközik, és ellenségeinek száma sem csökken. Az ország lángokban áll, Anjou Károlynak pedig háromszor is el kell érnie, hogy megkoronázzák, míg végül tartósan meg tudja szilárdítani hatalmát.
A történet és a rajzok a Képes Krónikák Kiadó Hősök tere című magyar történelmi képregény-antológiája számára készültek, melynek várható megjelenési dátuma 2022 májusa.
Bíró Szabolcs a Facebookon:
Bíró Szabolcs az Instagramon:
Péntek este Amerika a Barba Negraba költözik! – Személyes ajánló és JÁTÉK!
Magyar újrakiadást kap a Pokolgép Metálbomba című albuma!
Bullets and Octane a Robotban, az Atomic Playboys-zal!
Minden jog fenntartva © 2021 | Impresszum | Készítette: Smartcloud Digital